**Dragostea cea mai mare poruncă**

**De pr. Terrence Bennis, Gary, IN**

Probabil au fost atât de multe cărţi scrise despre dragoste, pe cât de multe au fost publicate cărţi de bucate. Motivul e că frica de a nu fi iubit şi frica de a nu putea oferi dragoste, sunt două din marile temeri ale omenirii. De fapt, e foarte greu să-i convingi pe copii să-l iubească pe Dumnezeu dacă n-au fost ei mai întâi iubiţi şi să cunoască această experienţă de la părinţi şi familie. Având efectele păcatului original toţi suntem născuţi egoişti şi centraţi pe sine şi de aceea trebuie să creştem în dragoste.

A fi îndrăgostit e mai mult decât un sentiment romantic. De ce? Pentru că sentimentele vin şi pleacă. Pot să mă îndragostesc la fel de simplu precum pot să nu mai fiu îndrăgostit. E, de asemenea, o decizie - un act de voinţă – care rezultă în cele din urmă într-un angajament. Dragostea în căsătorie e mai mult o chestiune de angajament, mai mult decât de chimie, de fapt angajamentul poate dărâma chimia. A iubi cu adevărat înseamnă că trebuie să-i îmbrăţişăm pe ceilalţi nu numai pentru ce găsim atractiv la ei, ci pentru că suntem angajaţi să fim buni cu ei pentru ei înşişi.

Societatea credea că sexul este vehicolul dragostei şi intimităţii. Dar, după cum a spus înţelept Episcopul Fulton J. Sheen: “ Sexul nu produce dragoste, nu cauzează dragostea, şi nu duce neapărat la dragoste.” Cultura noastră pop a distorsionat atât adevărata natură a sexualităţii umane, cât şi dragostea autentică. După cum sugerează titlul cântecului “Ce are dragostea de a face cu asta”(What’s love got to do with it?), ajuns popular datorită solistei Tina Turner, implică faptul că sexul a înlocuit dragostea şi a devenit un scop. Într-o societate fără Dumnezeu, fizicul, senzualul, plăcerea întotdeauna vor fi deasupra dimensiunii spirituale. Bunătatea şi frumuseţea sexualităţii umane e diminuată. Ce e important, nu e caracterul intern, ci cursele exterioare. Ne axăm pe aspect şi performanţă, pe cum să creştem frecvenţa, intensitatea şi durata şi totuşi creierul şi dorinţele noastre aleg să iubească, ci nu nevoile sexuale. Prea multe reclame la televizor fac apel la apetiturile noastre pline de dorinţă. Pe scurt sexul se vinde, dar dragostea nu e o comoditate. Biserica nu e mulţumită ca sexul să fie sigur, ea vrea să fie virtuos iubind cast. Unde ni se revelează adevărata dragoste?

Ni se spune că Dumnezeu e dragoste. Şi, din dorinţa lui de a-şi manifesta dragostea, am fost noi creaţi. Dumnezeu nu ne iubeşte pentru aceleaşi motive pentru care noi îi iubim pe alţii. Noi îi iubim pe ceilalţi de nevoie. Nevoia noastră de dragoste se naşte din sărăcia noastră. Găsim în altcineva ceea ce ne lipseşte. Dar Dumnezeu nu ne iubeşte pentru că are nevoie de noi. El ne caută pentru că noi avem nevoie de El. E ca ecoul care are nevoie de o voce, şi nu vocea care are nevoie de ecou.

Dragostea nu e dragoste până nu e îndreptată către o persoană, pentru că e relaţională. Pot să spun că iubesc pizza, dar ea nu mă poate iubi pe mine. De asemenea, tindem să fim selectivi cu cei pe care îi iubim. Suntem apţi să iubim numai acele persoane care ne mulţumesc, sau care ne vor întoarce dragostea, sau care vor umple un gol – ceva ce lipseşte în noi.

Făcând din dragostea altruistă o poruncă, Dumnezeu a făcut o distincţie cheie între a plăcea şi a iubi. A plăcea e subiectiv. E de asemenea reciproc. Prietenii despre care spunem că ne plac, ne plac şi ei pe noi. Dar cu cât mai mut îi tratăm pe ceilalţi în conformitate cu plăcerile şi neplăcerile noastre, cu atât mai puţin vom creşte în dragoste. De ce? Pentru că ei sunt legaţi în emoţiile noastre, în temperamentul nostru şi în sentimente, şi, asupra acestora avem puţin sau deloc control. Dragostea, pe de altă parte nu e neapărat reciprocă. Un părinte poate iubi un copil cu dezabilităţi, deşi el sau ea nu-i returnează afecţiunea. Dumnezeu ne iubeşte chiar şi când nesocotim harurile sale. Dragostea e conţinută în voinţă, e o decizie conştientă şi de aceea e sub comanda noastră. Dragostea se dovdeşte mai puţin prin cuvinte decât printr-un act de alegere. Făcând din dragostea faţă de aproapele o dorinţă şi nu de sentiment, Domnul nostru a luat noţiunea de dragoste dintr-o centrare pe sine îngustă şi a redirecţionat-o spre o altă persoană. E o chestiune de onestitate de a vrea ce e mai bun pentru cealaltă persoană şi nu doar pentru noi înşine. Isus a insistat să ne rafinăm interesul personal aşa încât să ne pese de cealaltă persoană de dragul ei şi nu pentru alte motive sau scopuri. Cu alte cuvinte, există o dragoste dublă în noi ca să vorbim aşa – o dragoste care ne realizează pe noi şi e orientată spre binele nostru propriu, şi o dragoste altruistă căreia îi pasă de binele celorlalţi. Prima dragoste e orientată spre sine şi e posesivă - e îndreptată spre mulţumirea de sine şi spre susţinerea vieţii. Cealaltă dragoste e sacrificială şi caută nu să stăpânească, ci să fie stăpânită, nu să aibă, ci să fie avută, nu să posede, ci să fie supusă.

Isus ne arată prin exemplul său că negarea de sine e testul dragostei , să murim pentru noi înşine ca să putem trăi pentru Dumnezeu. Dragostea întreabă: “ Ce pot face pentru tine?” Mai degrabă decât: “ Ce câştig eu din asta?” Dragostea cere o dăruire personală voinţei lui Dumnezeu.

Dragostea e cu adevărat cheia misterului vieţii. Advărata dragoste, prin natura sa, este necompromiţătoare, e eliberarea de sine de egoism şi egotism. Nu caută pe ale sale, ci binele celorlalţi. Măsura dragostei ingenue nu e plăcerea egoistă pe care o obţii, aşa o judecă lumea, ci este mai degrabă bucuria şi pacea pe care o obţii pentru ceilalţi. Există o imensă diferenţă între cele două. Sexul se poate înlocui, dragostea nu. Plăcerea e pentru trup, bucuria e pentru minte şi inimă. Poţi să te saturi repede de placeri, dar niciodată de bucurii.

Trăiţi-vă viaţa deci, nu după un set de reguli, ci după dragoste. După cum spune Sf. Augustin :“Iubeşte-l pe Dumnezeu şi apoi fă ce vrei.” Dacă îl iubeşti pe Dumnezeu, niciodată nu vei face ceva care să-l ofenseze, şi, prin urmare niciodată nu vei fi nefericit. Poate că n-am fi aşa deprimaţi când pierdem pe cineva iubit, sau să plângem după o relaţie ruptă, pentru că am şti că, chiar dacă nu avem suportul iubirii cuiva, suntem constant susţinuţi de dragostea lui Dumnezeu.

Toată lumea simte că el sau ea e valoros prin dragoste. Să simţi că nimeni nu te iubeşte este echivalentul non-valorii. Dragostea conferă valoare, şi, cu cât mai importantă persoana care te iubeşte, cu atât mai preţioasă e valoarea ta. Daţi-vă seama că ceea ce e mai bun se află la Dumnezeu care te iubeşte. Dacă nu-ţi înţelegi valoarea în ochii lui Dumnezeu, atunci e uşor să-ţi cauţi alinarea în relaţiile umane, chiar în relaţii nesănătoase. Mulţi sar în relaţii nesănătoase unde confortul de sine depinde de cum sunt trataţi de alţii.

E mult mai uşor să spui că fidelitatea e imposibilă decât să trăieşti cu fidelitate. E mult mai uşor să spui că un angajament pe viaţă e imposibil decât să fii fidel angajamentului. E mult mai uşor să spui dragostea care se dă pe sine e imposibilă decât să practici golirea de sine în dragostea care cere sacrificii. Felul în care Dumnezeu ne iubeşte e reflectat în cuvintele unei mame eroine care a crescut, având o singură mână, o famile numeroasă: “ I-am iubit. I-am iubit pe toţi, pe fiecare, dar în mod egal. Îl iubeam cel mai mult pe cel care era jos până se ridica. Iubeam cel mai mult pe cel care era slab până devenea puternic. Iubeam cel mai mult pe cel care era rănit până se vindeca. Iubeam cel mai mult pe cel pierdut, până îl regăseam. “ Dragostea întreabă :”Ce pot face pentru tine?” Mai degrabă decât: “ Eu ce câştig din asta?” E despre a-ţi păsa de binele celuilalt. Nu ne jucăm cu emoţiile altora şi nici nu-i folosim ca obiecte de manipulate. Să iubim aşa cum o face Dumnezeu. Ce are a face dragostea cu asta? Totul.